SL
L 58/1422
Uradni list Evropske unije
23.2.2023
KOMISIJA PILOTNI PROJEKTI
POGLAVJE PP 02 — EVROPSKE STRATEŠKE NALOŽBE (nadaljevanje) PP 02 23
(nadaljevanje)
PP 02 23 03
(nadaljevanje) Ko gre za vpliv na okolje, ima umetna inteligenca velik potencial.
Pozitivno je, da lahko tehnologije umetne inteligence in podatkovne analitike pospešijo analizo velikih količin podatkov, kar bi omogočilo boljše razumevanje okoljskih izzivov in zagotavljanje rešitev.
Tako bi dobili mehanizme za boljše okoljsko načrtovanje, odločanje in spremljanje okoljskih groženj.
Umetna inteligenca bi lahko prispevala zlasti k zmanjšanju porabe energije in virov ter spodbujanju razogljičenja in krožnega gospodarstva.
Še en zanimiv vidik je uporaba umetne inteligence za analizo rezultatov preteklih znanstvenih poskusov in povečanje uspešnosti prihodnjih poskusov.
Umetna inteligenca pa ima tudi negativno plat, saj prinaša številne okoljske grožnje.
Glede na poročilo Evropskega parlamenta z naslovom The role of Artificial Intelligence in the European Green Deal (Vloga umetne inteligence v evropskem zelenem dogovoru) uporaba rešitev IKT predstavlja med 5 in 9 % porabe električne energije po vsem svetu in bi lahko do leta 2030 dosegla 20 %.
V praksi je to leta 2020 znašalo med 1,1 in 1,3 milijarde ton (Gt) CO2.
Poleg tega je študija „Etika za trajnostno uvajanje umetne inteligence, ki povezuje umetno inteligenco in ESG“ pokazala, da so emisije ogljika pri usposabljanju enega samega modela za obdelavo naravnega jezika enakovredne 125 poletom med New Yorkom in Pekingom.
S posebnim poudarkom na uporabi umetne inteligence se v nekaterih znanstvenih člankih o njenem vplivu na okolje razlikuje med rdečo ali energetsko intenzivno umetno inteligenco in zeleno umetno inteligenco, zasnovano v skladu s parametri energijske učinkovitosti.
Za ponazoritev je treba omeniti, da se računalniški viri, potrebni za usposabljanje modelov umetne inteligence, od leta 2012 vsakih 3,4 meseca podvojijo, saj se iščejo natančnejši modeli.
Dejavnike, ki spodbujajo to povečanje potrošnje, je mogoče povzeti v treh točkah: stroški samostojnega delovanja modela umetne inteligence, velikost nabora učnih podatkov in število izvedenih poskusov s hiperparametri.
Prednostno področje pregleda usklajenega načrta za umetno inteligenco za leto 2021 „Uporaba umetne inteligence za podnebje in okolje“ vključuje ukrepe za spodbujanje bolj zelene umetne inteligence.
Ti ukrepi vključujejo podporo raziskavam o tem, da bi prek programa Obzorje Evropa zmanjšali porabo energije za umetno inteligenco ter prek programa Obzorje Evropa in institucionaliziranega evropskega partnerstva za ključne digitalne tehnologije razvili procesorje z majhno porabo za uporabo v okviru umetne inteligence.
Vendar se usklajeni načrt ne osredotoča na spodbujanje razvijalcev k uporabi zelene umetne inteligence.
V zvezi s tem je cilj pilotnega projekta izvesti študijo, v kateri bi opredelili elemente za spodbujanje razvijalcev umetne inteligence k prehodu z energetsko intenzivne umetne inteligence na okoljsko trajnostno umetno inteligenco (zeleno umetno inteligenco ), pri čemer bi spodbujali postopke za povečanje učinkovitosti in začeli navajati ogljični odtis umetnointeligenčnega sistema, vključno s preučitvijo možnosti „označevanja energijske učinkovitosti in ogljične intenzivnosti“ ter „zelenega znaka umetne inteligence“.
Tako bi študija prispevala k oblikovanju večine dejavnosti, potrebnih za ekologizacijo umetne inteligence, da bo lahko slednja služila kot podlaga za potencialni evropski program zelenih algoritmov ali za vso zakonodajo o zeleni umetni inteligenci, ki bi se utegnila sprejemati v prihodnosti.
Predlog akta o umetni inteligenci ne vključuje spodbud ali obveznosti za izračun in simulacijo vpliva sistemov umetne inteligence na okolje, zato se ta študija ne bi prekrivala z nobenim sedanjim ukrepom, programom ali veljavno zakonodajo.
Izvajanje
Študija bi se osredotočala predvsem na opredelitev in nadaljnji razvoj netehnoloških rešitev za ublažitev vpliva na okolje, ki je posledica uporabe rešitev umetne inteligence, na primer na razvoj postopkov najboljše prakse, orodij in baze znanja, potrebnih za soočanje s tem izzivom.
Ker poraba energije in ogljična intenzivnost sistemov umetne inteligence postajata osrednji okoljski problem, se bo skušalo razvijalce/ponudnike spodbuditi k spremembam z naslednjimi dejavnostmi: